Okresná prokuratúra Kežmarok 
Michalská 2493/8A, 060 01 Kežmarok 1 	

Sp. zn. : Pv 545/13/7703	Kežmarok, 12.3.2015
EEČ : 2-56-16-2015

U Z N E S E N I E

Trestná vec:	obvinená XXXXX a spol.  
Prečin:	Ohrozovanie mravnej výchovy mládeže podľa § 211 odsek 1 písmeno b, odsek 3 písmeno a Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Kežmarok
Podľa § 217 odsek 1 Trestného poriadku vyslovujem, že obvinení:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
2.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 23.12.2013, spisová značka Pv 545/13/7703, ktorým podľa § 216 odsek 1 Trestného poriadku podmienečne zastavil trestné stíhanie, osvedčili.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
Ako zákonití rodičia mal. XXXXX, nar. XXXXX, žiaka Základnej školy v XXXXX,  si voči nemu zanedbávali svoje zákonné povinnosti rodičov tým, že v období od 2.9.2012 do 28.6.2013, t.j. počas školského roka 2012/2013 ich mal. syn XXXXX bezdôvodne a bez ospravedlnenia vymeškal celkovo 488 vyučovacích hodín, pričom boli na jeho nedbalú školskú dochádzku opakovane upozorňovaní Mestským úradom v XXXXX, aj Úradom práce, sociálnych vecí a rodiny v XXXXX, avšak aj napriek tomu nezabezpečili dostatočne dochádzku maloletého syna XXXXX do školy.

Uznesením prokurátora Okresnej prokuratúry XXXXX zo dňa 23.12.2013, spisová značka Pv 545/13/7703, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
2.	XXXXX, dátum narodenia: XXXXX 
12 mesiacov
Odôvodnenie:
	Uznesením prokurátorky Okresnej prokuratúry XXXXX sp. zn. Pv 545/13/7703-12 zo dňa 23.12.2013, ktoré nadobudlo právoplatnosť dňom 4.2.2014, bolo rozhodnuté v zmysle § 216 ods. 1 Trestného poriadku o podmienečnom zastavení trestného stíhania obvinených XXXXX a XXXXX pre prečin ohrozovania mravnej výchovy mládeže podľa § 211 ods. 1 písm. b), ods. 3 písm. a) Trestného zákona. 

	Týmto uznesením bola podľa § 216 ods. 2 Trestného poriadku obvinenej  XXXXX určená skúšobnú doba v trvaní 12 (dvanásť) mesiacov a obvinenému XXXXX určená skúšobnú doba v trvaní 12 (dvanásť) mesiacov, ktorá začala plynúť dňom právoplatnosti rozhodnutia o podmienečnom zastavení trestného stíhania, teda dňom 4.2.2014 a uplynula dňa 4.2.2015. 

	Podľa § 217 ods. 1 Trestného poriadku, ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje.

	Zo zabezpečených listinných materiálov k osobe obvinených z miesta trvalého bydliska, Okresného úradu, odboru všeobecnej vnútornej správy XXXXX, zo správy o previerke vykonanou Odborom kriminálnej polície XXXXX, vykonanou lustráciou v evidenčných pomôckach tunajšej prokuratúry, bolo zistené, že obvinená XXXXX ako aj obvinený XXXXX v priebehu plynutia skúšobnej doby viedli riadny život, nedopustili sa žiadnej ďalšej úmyselnej protispoločenskej činnosti, z odpisu registra trestov nie je zrejmá žiadna ďalšia trestná činnosť počas skúšobnej doby podmienečne zastaveného trestného stíhania a ani potom. Neboli teda zistené žiadne negatívne okolnosti ohľadom obvinených osôb. 

	Podľa § 217 ods. 4 Trestného poriadku právoplatnosťou uznesenia o tom, že sa obvinený osvedčil, alebo uplynutím lehoty podľa odseku 2, nastávajú účinky zastavenia trestného stíhania § 9 ods. 1 písm. e) Trestného poriadku.

	Vzhľadom na to, že obvinená XXXXX a obvinený XXXXX splnili podmienky pre rozhodnutie v zmysle § 217 ods. 1 Trestného poriadku, bolo potrebné rozhodnúť tak, ako je uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora Okresnej prokuratúry XXXXX do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Martina Strižovská
prokurátorka